Here is a page extracted from Wikipedia that may contain CSS, HTML, and a lot of unformatted text.

Title: Alfonso Carlos de Andrés
Content: Alfonso Carlos de Andrés naixito de Noviellas, Campo de Borcha, o 16 de mayo de 1938 y muerto en Madrit o 5 de chulio de 2009, fue un atleta aragonés especializau en tiradas. Fue 39 vegatas internacional con o equipo nacional espanyol y tenió o récord d'Espanya de tirada de chavalina en 1960 y entre 1961 y 1968, a mas d'o récord d'Aragón de tirada de chabalina con o modelo de chavalina antigo (d'antis de 1986) que teneba o centro de gravedat mas retrasato. Fue campión d'Espanya de tirada de chavalina 8 vegatas dende 1960 dica 1967 consecutivament.

Yera un atleta con una gran capacidat natural ta fer tiradas de cualsiquier preba, tenió records d'Aragón en peso, disco y chavalina. Prencipió fendo tiradas de peso y disco en o Deportivo San Fernando, o suyo solo equipo d'a suya vita esportiva, pero en una competicions por equipos o suyo equipo tenió a necesidat de puntuar en tirada de chavalina, y en a suya primera tirada d'a suya vita fizo o record d'Aragón absoluto cuan encara yera junior, principiando una exitosa vita esportiva dominando a preba en Espanya mientres os anyos 1960.

Dentre as suyas competicións internacionals cal destacar a suya partecipación en os Chuegos Olimpicos de Roma 1960, dos medallas en o Campionato Iberoamericano, oro en Madrit 1962 y bronce en Santiago de Chile 1960, campión d'o mundo militar en La Coruña 1964 y medalla d'archent en os Chuegos d'a Mediterrania de Túniz 1967.

Su chirmano Fernando de Andrés fue olimpico con a selección espanyola de handbol en Munich 1972.

Referencias

Vinclos externos 
  Biografía esportiva seguntes a RFEA.

<center>

Lanzadors de disco d'Aragón
Muertos en Madrit
Naixius de Noviellas
Récords d'Aragón d'atletismo
1938 (naixencias)
2009 (muertes)